**Molėtų rajono savivaldybės taryba**

**SPRENDIMAS**

**Dėl dalyvavimo viešųjų pastatų energinio efektyvumo didinimo programoje**

2017 m. balandžio 27 d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 30 punktu, 4 dalimi, Viešųjų pastatų energinio efektyvumo didinimo programa, patvirtinta Lietuvos Respublikos Vyriausybės 2014 m. lapkričio 26 d. nutarimu Nr. 1328 „Dėl Viešųjų pastatų energinio efektyvumo didinimo programos patvirtinimo“, Savivaldybių viešųjų pastatų energinio efektyvumo didinimo projektų rengimo ir atrankos aprašo, patvirtinto Lietuvos Respublikos aplinkos ministro 2015 m. gegužės 18 d. įsakymu Nr. D1-410 „Dėl Savivaldybių viešųjų pastatų energinio efektyvumo didinimo projektų rengimo ir atrankos tvarkos aprašo patvirtinimo“, 5 punktu, Lietuvos Respublikos aplinkos ministro 2016 m. balandžio 29 d. įsakymo Nr. D1-297 „Dėl kvietimo rengti savivaldybėms nuosavybės teise priklausančių viešųjų pastatų energijos vartojimo efektyvumo didinimo pilotinius investicijų projektus“ 2.1.1, 2.1.2, 4 punktais ir atsižvelgdama į viešosios įstaigos Būsto energijos taupymo agentūros 2017  m. balandžio 6 d. raštą Nr. (4)-B2-2451,

Molėtų rajono savivaldybės taryba n u s p r e n d ž i a:

1. Atrinkti Molėtų gimnazijos pastatą (Molėtų rajono savivaldybei nuosavybės teise priklausantis viešasis pastatas) dalyvauti Viešųjų pastatų energinio efektyvumo didinimo programoje ir užtikrinti, kad įgyvendinus energinio efektyvumo didinimo projektą, jis bus naudojamas pagal paskirtį ne trumpiau kaip 10 metų.

2. Įpareigoti Molėtų rajono savivaldybės administracijos direktorių pateikti viešajai įstaigai Būsto energijos taupymo agentūrai vertinti paraišką su priedais iki 2017 m. birželio 30 d.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras